วิเคราะห์ตลาดภาคบ่าย – บล.เอเอสแอล
บริษัทหลักทรัพย์ เอเอสแอล สรุปทิศทางและแนวโน้มตลาดบ่ายนี้
14 ส.ค. 2558

ASL SECURITIES 
 
ภาครวมตลาดภาคเช้า : ดัชนี SET ปิดบวก 1,406.36 (+2.21) กรอบ 1,399/1,411 เคลื่อนไหวสองแดนมูลค่าการซื้อขาย 16,620.99 ล้านบาท มีมูลค่าการซื้อขายมากในกลุ่ม BANK, ICT, ENERG, COMM, TRANS ตามลำดับ เคลื่อนไหวในฝั่งลบก่อนกลับมาขึ้นในฝั่งบวก ยังคงไร้ปัจจัยบวกใหม่ มีแรงเก็งกำไรในหุ้นรายตัว ด้านตลาดภูมิภาคเช้านี้แกว่งแคบทั้งบวก-ลบตามตลาดสหรัฐหลังเงินหยวนนิ่ง ดัชนีนิกเกอิ 225 ตลาดโตเกียวปิดภาคเช้าลดลง -38.34 จุด (-0.19%) นอกจากนี้ยังชะลอการลงทุน เพื่อติดตามตัวเลข GDP เบื้องต้นไตรมาส 2 ในวันจันทร์ และรายงานการประชุมครั้งล่าสุดของคณะกรรมการกำหนดนโยบายการเงินของธนาคารกลางสหรัฐ (FOMC) ในวันพุธ ส่วนดัชนีฮั่งเส็ง ตลาดหุ้นฮ่องกงปิดตลาดเช้าเพิ่มขึ้น +38.30 จุด (+0.16%) หลังจากธนาคารกลางจีนยืนยันว่าจะรักษาเสถียรภาพเงินหยวนให้สมเหตุสมผลและมีความสมดุล
 
หุ้นบวกดัชนีมากสุด BH KBANK AOT KTB TMB HMPRO BAY BDMS IVL MAKRO         
หุ้นลบดัชนีมากสุด PTTEP CPALL MINT GLOW PTT TRUE CPF BEC RATCH THAI  
 
แนวโน้มตลาดและหุ้นที่น่าสนใจภาคบ่าย
มีแนวโน้มอ่อนตัวลงทดสอบ 1,400 อีกครั้ง
แนวโน้มภาคบ่ายเชิงเทคนิค: ดัชนีปรับตัวขึ้น คาดเป็นการรีบาวน์ระยะสั้น เพื่อปิดแก็ปบนที่ 1,408 โดยช่วงบ่ายมีแนวโน้มอ่อนตัวลงทดสอบ 1,400 จุดอีกครั้ง
SGP (ราคาปิดภาคเช้า 11.50)
แนะนำซื้อราคายังคงรักษาการเป็น Breakaway Gap ได้อยู่ พร้อมการทะยานขึ้นของ MACD มีเป้าหมายแรกที่ 13.30 โดยมี 11.20 เป็นจุดตัดขาดทุน
ARROW (ราคาปิดภาคเช้า 14.20)
แนะนำซื้อเก็งกำไรราคาสามารถยืนตัวเหนือเส้นค่าเฉลี่ยทุกเส้นได้อย่างต่อเนื่อง พร้อมเกิดสัญญาณซื้อในกราฟรายขั่วโมง มีเป้าหมายที่กรอบคู่ขนานบนที่ 16.2 และมี 13.80 เป็นจุดตัดขาดทุน